**הביבליוגרפיה של יהדות גליציה ובוקובינה**

המפעל הביבליוגרפי של העמותה מאגד את הרישומים של אלפי חיבורים, ספרים, פרקים מספרים, חוברות ומאמרים בכעשר שפות, המתייחסים, במלואם או בחלקם, ל**תולדותיהן של תפוצות אלה**, על חיי החברה, הדת והתרבות שלהן, ל**קהילותיהן** ול**אישיהן**, ובעיקר מראשית הסיפוח האוסטרי (1772) ועד לפרוץ מלחמת העולם השנייה (1939).

פריטי הביבליוגרפיה והדרכים לאחזר אותם מעניקים לחוקרים, לתלמידים ולציבור הרחב גישה מהירה למאגר ידע ראשון במעלה על היהדות בגליציה ובבוקובינה, שחלק ניכר ממנו לא היה נגיש עד כה דרך המאגרים הקיימים.

המאגר מתבסס על סוגי החומרים הבאים:

א. **300 כותרים בקירוב של כתבי עת** – כוללים סביב 4,000 כרכים. הכותרים שנבחרו מהווים את רוב כתבי העת המרכזיים, המכוננים, בעיקר בעברית, ביידיש ובאנגלית, שבהם חומרים על התפוצות הנדונות בתחומי ההיסטוריה היהודית, לנושאיה, והתרבות היהודית, לענפיה.

ב. **מאות קבצי מאמרים** – בהם ספרי יובל לכבוד אישים ואוספי מאמרים של מחברים.

ג. **מאות מונוגרפיות מחקריות** בשלל נושאים.

ד. **ספרי זיכרון לקהילות שנחרבו** – מתעדים את תולדותיהן של כ-170 קהילות.

**להרחבה על מקורות הביבליוגרפיה – ראו כאן**

כל פריט מוזן לאתר דרך השדות הבאים:

א-ו. **שדות רישום הפריט** (לפי שפת הופעתו) – **מחבר**, **כותר/ כותרת החיבור** (ספר/ מאמר), **מקור** (במת הדפסה, במקרה של מאמר), **שם ההוצאה**, **מקום הדפוס**, **שנת ההדפסה**; ז. **הערות** (בעברית ובאנגלית) – מתארות את זיקת הפריט ליהדות גליציה-בוקובינה ותורמות מידע ביבליוגרפי על מהדורות וגרסאות נוספות, על תרגומים ועל מאמרי ביקורת על הפריט;

ח. **נושא/ נושאים**: כ-30 נושאים ראשיים שלפיהם הפריט סווג, בהם **הקשר כללי**, **סקירות כלליות**, **ספרות יעץ וקבצי ביוגרפיות**, **בוקובינה**, ושלל תחומי מחקר ממוקדים, ובהם **מעמד משפטי**, **קהילות ומוסדות**, **פוליטיקה**, **לאומיות** (כולל ציונות), **סוציאליזם**, **כלכלה**, **דמוגרפיה וסטטיסטיקה**, **גנאלוגיה**, **דת ורבנות**, **חסידות**, **השכלה וחכמת ישראל**, **ספרות יפה**, **עיתונות ודפוס**, **אמנות**, **תאטרון**, **מוזיקה**, **חינוך**, **יידיש**, **פולקלור**, **קראים**, **אנטישמיות ופרעות**, **היהודים וסביבתם**, **הגירה ותפוצה**, **מלחמת העולם הראשונה**, **ארץ ישראל**, **זיכרון והנצחה**;

ט. **קהילה/ קהילות**;

י. **אישים**;

י. **שפת הפריט**.

הביבליוגרפיה היא פרויקט משותף של עמותת יהדות גליציה ובוקובינה ושל אוניברסיטת חיפה.

**הביבליוגרפיה של יהדות גליציה ובוקובינה: מכלולי מקורות עיקריים**

**א. ספרי יע"ץ, אנציקלופדיות, לקסיקונים, ביבליוגרפיות וקובצי ביוגרפיות**:

ב. **עיתונות תקופתית:** מאמרים וחלקי מאמרים על יהדות גליציה-בוקובינה, לקהילותיה ולאישיה, פירות מעבר שיטתי על מאות כותרים של עיתונות תקופתית יהודית (יומונים, שבועונים, ירחונים, רבעונים ושנתונים) שהופיעו בעיקר החל משלהי המאה ה-19, במיוחד בעברית וביידיש, אך גם בגרמנית ובאנגלית. כותרים אלו, הכוללים בחשבון כולל אלפי כרכים, מכסים את רוב הספרות התקופתית העיקרית בתחומי ההיסטוריה, המחקר, הספרות והתרבות בעברית וביידיש (כתבי העת שנמשכת הופעתם מסומנים ב-\*).

1888 – 2021: *Jewish Quarterly Review* – 130 כרכים

1891: 'החוקר' – כ-15 חוברות

1891: 'העם' – 5 חוברות

1893—1923: 'אחיאסף' – 13 שנתונים

1894—1896: 'ממזרח וממערב' – 3 חוברות

1895: 'תלפיות' – קובץ

1896—1897:

ג. **אתר העיתונות היהודית ההיסטורית של הספרייה הלאומית ואוניברסיטת תל-אביב**: דרך אפשרות החיפוש לפי מילים בטקסט, מאגר זה סייע באיתור מאמרים וחלקי מאמרים נוספים שמעבר לאלו שאותרו בכתבי העת שנבדקו שיטתית, ובהם למשל השבועונים העבריים הבולטים של המאה ה-29 (המגיד, המליץ, הצפירה) או העיתונות היומית בעברית וביידיש של המאה ה-20.

ד. **מאגר רמב"י – רשימת מאמרים במדעי היהדות:** איתור מאמרים וחלקי מאמרים על אישים דרך מאגר חי ומתעדכן זה של ספרות מחקרית.

ה. **ספרות עיונית:**

ספרים, מאמרים, פרקים ותתי-פרקים מתוך אלפי ספרים ממגוון סוגות, ובהם מונוגרפיות היסטוריות, ספרים תורניים וספרים בתחומי התרבות והספרות היהודית, קובצי מאמרים, ספרי זיכרון לקהילות וספרי יובל וזיכרון לאישים. ספרות זאת אותרה בחיפושים בקטלוגים ועל מדפים, בספריות האוניברסיטאיות בארץ, ובראשן הספרייה הלאומית.